
În pofida eforturilor tot mai intense ale multor state de pe mapamond de a rezolva stările conflictuale 
actuale prin mecanisme politico-diplomatice, soluţiile militare de rezolvare a diferendelor au rămas de 
actualitate, iar rachetele balistice ca multiplicator de forță reprezintă un factor ce nu poate fi ignorat în 
eventualitatea implicării într-un conflict militar. 

Mai mult, tendinţa în creştere de înarmare cu arme nucleare, pe fondul complexificării şi ponderii 
accelerate a formelor de conflict atipice, care ies din tiparele războiului clasic şi exploatează 
vulnerabilități diverse ale adversarului (precum războiul hibrid, războiul de guerilă sau neo-terorismul), în 
care părțile participante la conflict pot încorpora cu uşurinţă mijloace nucleare de ducere a războiului 
demonstrează necesitatea abordării unei astfel de teme. 

În prezent, există sisteme antirachetă implementate pe glob. Cel care ne interesează pe noi este cel 
al NATO care ne asigură gradul de protecţie necesar față de aceste tipuri de ameninţări. Reacţiile 
survenite ca urmare a implementării scutului antirachetă al NATO au fost controversate dat fiind 
contextul crizei ucrainene şi a intensificării tensiunilor între Federaţia Rusă şi Occident. drept pentru care 
se resimte nevoia de identificare a acestora pentru a conştientiza poziţia statelor membre sau 
nemembre NATO din Europa la extinderea scutului în România, şi implicaţiile, în termeni de riscuri şi 
oportunități de securitate pentru state, inclusiv pentru România. 


Posesia rachetelor balistice, în general, şi a ra- 
chetelor balistice cu încărcătură nucleară, în special 
constituie garanții pentru apărarea suveranității şi 
independenţei statale, dar şi posibilitatea unor regi- 
muri mai mult sau mai puţin ostile de a aduce 
amenințări directe la ordinea şi stabilitatea 
internațională. 

Sistemul apărării antiaeriene şi antirachetă a 
forțelor reprezintă totalitatea forțelor şi mijloacelor 
specializate şi nespecializate existente la dispoziție 
pentru îndeplinirea misiunii de apărare antiaeriană 
şi antirachetă a forţelor, elementelor vitale şi infra- 
structurii. Astfel, acestea sunt constituite din 
capabilități aferente tipurilor de acțiuni antiaeriene 
ofensive şi defensive utilizate în apărarea împotriva 
amenințărilor cu rachete balistice. Apărarea 


antirachetă include o serie de tehnologii şi doctrine 
militare cu scop de a anula sau reduce daunele 
cauzate de un atac inamic cu rachete balistice. În 
scopul asigurării apărării antirachetă sunt 
concepute strategii ofensive antirachetă care au 
drept element central utilizarea unor metode 
posibile de interceptare a rachetelor balistice în 
diferitele faze ale lansării acestora. Astfel, se pot 
realiza interceptări în: faza de lansare (BPI - Boost 
Phase Interception), faza zborului intermediar 
(MCI - Mid Course Interception) şi faza terminală 
(TI - Terminal Interception). 

Acțiunile defensive încep odată cu lansarea 
rachetei balistice şi se continuă până la căderea sau 
distrugerea ei. Pentru combaterea rachetei balistice 
lansate se folosesc toate sistemele de arme 


* Materialul este rezultatul unui studiu inclus în Planul de cercetare științifică al CSSAS pentru anul universitar 
2014-2015 denumit „Evaluarea impactului implementării sistemului de apărare antirachetă asupra securității 
naționale şi globale” editat sub egida CSSAS, cu ajutorul Editurii Universității Naţionale de Apărare „Carol I”. 

antibalistice disponibile. 

Strategii ofensive antirachetă în faza de lansare 
(BPI) sunt aplicate pentru interceptarea unei 
rachete inamice în timp ce aceasta este propulsată 
de accelerator, moment în care racheta este cea mai 
vulnerabilă la atac deoarece are toate părțile 
componente ataşate, constituindu-se drept o ţintă 
relativ mare cu o viteză relativ mică. 

MCI poate fi inițiată după terminarea acțiunii 
acceleratorului, pe traiectoria medie a rachetei 
balistice. În această fază, la mijlocul cursului 
rachetei, interceptarea are loc în spațiu (nu în 
interiorul atmosferei terestre) existând cea mai 
mare posibilitate de a fi interceptată racheta 
lansată. 

TI are loc pe timpul accelerării rachetei 
inamice către țintă, acţiunea constituindu-se în cel 
mai dificil procedeu de interceptare deoarece 
încărcătura de luptă este desprinsă de restul ra- 
chetei şi se îndreaptă cu mare viteză către țintă. 
Sistemul de apărare antirachetă face parte dintre 
măsurile defensive utilizate pentru contracararea 
riscurilor actuale şi viitoare la adresa securității 
statelor. Totuşi experienţa a demonstrat că nu poate 
fi aplicat cu succes minim garantat un singur 
concept - ofensiv sau defensiv, în faza de start, 


intermediară sau finală - de apărare aeriană 
împotriva rachetelor balistice, acestea trebuind să 
fie aplicate simultan sau consecutiv pentru a se 
putea completa reciproc. Pentru a evita 
surprinderea şi pentru a micşora timpul de reacție 
la un atac cu rachete balistice actorii importanţi 
dețin şi dezvoltă permanent sisteme de avertizare 
timpurie, realizate atât de radare terestre, cât şi de 
sateliți, fără de care succesul nu poate fi anticipat. 

Sistemele de apărare antirachetă au apărut din 
dorința decidenţilor politici de a elimina pericolul 
unui război nuclear. Un sistem de apărare 
împotriva rachetelor balistice detectează, urmă- 
reşte, interceptează şi distruge rachetele balistice 
lansate şi/sau sarcinile utile ale focoaselor lor. O 
apărare complet operațională antirachetă constă din 
senzori pentru detectarea lansării de rachete şi de 
urmărire a rachetelor şi focoasele acestora, 
interceptoare pentru a dezactiva sau distruge 
rachete sau focoase şi un sistem de comandă şi 
control. Sistemele de apărare antirachetă se împart 
în două clase majore: pentru apărare în teatre de 
operații utilizate împotriva rachetelor cu rază scurtă 
şi medie de acțiune; pentru apărarea teritoriului 
național al unui stat, utilizate împotriva rachetelor 
cu rază intercontinentală. 


Modelul de construcție al sistemelor 
de apărare antirachetă post-Război Rece 


Au existat mai mulți factori de influență 
politico-militară dominanti, care au determinat în 
mod direct modelul de construcție al sistemelor 
integrate de apărare aeriană, dezvoltate la nivel 
continental de către cele două principale alianţe 
politico-militare ale secolului XX (Organizaţia 
Tratatului Atlanticului de Nord şi Tratatul de 
prietenie, cooperare şi asistență mutuală de la 
Varşovia): 

- realitatea politică postbelică a unei întregi pa- 
noplii  cultural-ideologice şi diplomatice de 
deligitimizare a războiului, ca mijloc de rezolvare a 
controverselor interstatale (urmare a traumelor 
produse în subconştientul colectiv al umanității de 
cel de-al Doilea Război Mondial); 

- existența, în substratul antagonismelor social- 
politice, economice şi militare dintre cele două 
blocuri, a unor fundamentări ideologice precise, 
care porneau de la premisa eliminării totale a 
concurentului de pe arena internațională; 

- existenţa, în nucleul doctrinelor operaționale 
a celor doi actori de nivel global care îndeplineau 


şi rolul de conducători (SUA şi URSS) a celor 
două alianţe a principiului întrebuinţării mascate, 
prin surprindere şi timpurii a armamentului nuclear 
din dotare, armament a căror vectori purtători erau 
în principal aerieni; 

- existența noilor doctrine operaţionale, care 
presupuneau întrebuințarea masată a mijloacelor de 
cercetare şi atac aerian, urmare a noilor realități de 
pe câmpul de luptă modern, aşa cum au fost 
acestea percepute de către înalții responsabili 
politici şi militari, precum şi de către analiştii, după 
experienţa celui de-al Doilea Război Mondial; 

- apariția şi proliferarea mijloacelor de cer- 
cetare şi atac aerian inteligente, consecință a pro- 
gresului general ştiințifico-tehnologic post-belic; 

- extinderea pe verticală şi orizontală, atât din 
punct de vedere cantitativ cât şi calitativ, a 
mediilor de desfăşurare a războiului (spaţiul cos- 
mic, mediul acvatic şi subacvatic, spectrul electro- 
magnetic, spațiul cibernetic, spațiul informaţional, 
spațiul psihologic şi imagologic etc.). 

În aceste condiţii, sistemele de apărare aeriană 

a celor două alianțe au fost astfel concepute, orga- 
nizate, înzestrate şi instruite, încât să răspundă 
tuturor provocărilor, ce le stăteau în față, 


urmărindu-se asigurarea unei capacităţi ridicate de 
reacţie şi a unui potenţial de acțiune rapidă, ambele 
specifice fizionomiei războiului aerian. 


Sistemul NATO antirachetă în Europa 


Odată cu încheierea Războiului Rece, sistemul 
integrat de apărare aeriană al NATO a suferit res- 
tructurări şi modificări importante, atât în ceea ce 
priveşte sistemul de organizare operațională, cât şi 
în ceea ce priveşte doctrina de întrebuințare. Astfel, 
accentul s-a mutat din direcția contracarării unor 
atacuri aeriene masate, din direcţia ţărilor foste 
membre ale Organizaţiei Tratatului de la Varşovia 
(autodesfiinţat în anul 1991) pe direcția interzicerii 
unor atacuri-surpriză, executate cu aeronave izolate 
sau cu rachete balistice, purtătoare de arme de 
distrugere în masă, din direcția țărilor spațiului 
sud-mediteranean sau a Orientului Mijlociu. 

În consecință, după valul de extindere din 
1999, responsabilitatea apărării aeriene a spațiului 
aerian european a fost transferată la nivelul țărilor- 
membre ale Alianţei, comandamentele generale ale 
NATO păstrând doar responsabilități legate de 
comanda centralizată a efortului de apărare aeriană 
şi de comandă-control a acţiunilor de luptă, pentru 
nivelul operativ şi strategic. 

În acest context, ansamblul forţelor şi mijloa- 
celor din cadrul sistemului integrat de apărare 
aeriană al NATO a fost drastic restructurat, pe de o 
parte printr-o reducere cantitativă masivă a unită- 
ților de aviaţie de vânătoare şi apărare aeriană cu 
baza la sol, pe de altă parte, prin restructurarea 
sistemului de  comandă-control (structurile 
comandamentelor aeriene tactice aliate au fost 
desfiinţate, fiind înlocuite cu structuri mai mici şi 
suple, de tip comandament de componentă aeriană, 
integrate în structura comandamentelor întrunite de 
tip CJTF - NORD şi SUD), reţeaua centrelor de 
comandă-control a acțiunilor aeriene fiind, în mod 
similar, considerabil redusă. 

Însăşi denumirea sistemului integrat de apărare 
aeriană al NATO a fost schimbată, noua denumire 
NATINADS, adoptată la începutul ultimului 
deceniu al secolului trecut fiind o consecință a 
mutaţiilor suferite de Alianţă la toate nivelurile: de 
integrare politico-militară a statelor-membre, de 
concepție doctrinară şi organizatorică. 

În 2010, la Lisabona, NATO a decis să îşi ex- 
tindă programul de apărare antirachetă pentru a in- 
clude în arealul său de protejare teritoriile şi 
populațiile statelor membre ale UE. În acelaşi timp, 


programul SUA de apărare antirachetă a fost 
declarat ca fiind integrat în sistemul de apărare al 
NATO implementat împotriva amenințărilor 
convenționale şi nucleare. 

Alianța şi-a regândit politica de apărare în 
funcţie de o serie de factori printre care şi decizia 
administraţiei Obama de a redesena planul ame- 
rican cu privire la folosirea mijloacelor de apărare 
antirachetă în Europa — prin aşa-cunoscuta Abor- 
dare Europeană Adaptivă Graduală (European 
Phased Adaptive Approach — EPAA) — cedând 
sistemul către NATO, cu marea majoritate a 
senzorilor şi interceptorilor necesari, în ideea ca 
aliaţii săi europeni să contribuie la efortul comun 
viitor de implementare şi întreținere a acestuia. 
Totuşi, între timp rolul important al SUA şi mai 
ales al forţelor sale navale în ce priveşte EPAA nu 
s-a diminuat, ci a crescut cuprinzând şi asumarea 
răspunderii pentru apărarea antirachetă a NATO. 

Sistemul Aegis, instalat pe nave militare sau 
pe platforme maritime, are rolul de a intercepta 
rachete cu rază scurtă şi medie de acţiune. În 
prezent, există cel puţin 24 de sisteme Aegis 
instalate pe nave militare americane, majoritatea 
patrulând în Oceanul Pacific. Sisteme Aegis 
adaptate pentru uz terestru (Aegis Ashore) urmează 
să fie instalate la baza de la Deveselu (România) şi 
în Polonia. Scopul scutului antirachetă NATO în 
Europa este acela de contracarare a amenințărilor 
reprezentate de ţări cu strategii nucleare ofensive 
precum Coreea de Nord sau Iranul. 

În acelaşi timp, programul SUA de apărare 
antirachetă a fost declarat ca fiind integrat în 
sistemul de apărare al NATO implementat împo- 
triva amenințărilor convenţionale şi nucleare. 

Alianța şi-a regândit politica de apărare în 
funcţie de o serie de factori printre care şi decizia 
administraţiei Obama de a redesena planul ame- 
rican cu privire la folosirea mijloacelor de apărare 
antirachetă în Europa — prin aşa-cunoscuta 
Abordare Europeană Adaptivă Graduală (European 
Phased Adaptive Approach — EPAA) — cedând 
sistemul către NATO, cu marea majoritate a 
senzorilor şi interceptorilor necesari, în ideea ca 
aliații săi europeni să contribuie la efortul comun 
viitor de implementare şi întreținere a acestuia. 

Totuşi, între timp rolul important al SUA şi mai 
ales al forţelor sale navale în ce priveşte EPAA nu 
s-a diminuat, ci a crescut cuprinzând şi asumarea 
răspunderii pentru apărarea antirachetă a NATO. 
Sistemul Aegis, instalat pe nave militare sau 
pe platforme maritime, are rolul de a intercepta 
rachete cu rază scurtă şi medie de acţiune. În 
prezent, există cel puţin 24 de sisteme Aegis 


instalate pe nave militare americane, majoritatea 
patrulând în Oceanul Pacific. Sisteme Aegis 
adaptate pentru uz terestru (Aegis Ashore) urmează 
să fie instalate la baza de la Deveselu (România) şi 
în Polonia. Scopul scutului antirachetă NATO în 
Europa este acela de contracarare a amenințărilor 
reprezentate de ţări cu strategii nucleare ofensive 
precum Coreea de Nord sau Iranul. 


Reacții ale statelor la implementarea 
scutului antirachetă al NATO 


Problema extinderii scutului antirachetă este 
controversată dat fiind contextul crizei ucrainene şi 
a intensificării tensiunilor între Federația Rusă şi 
Occident. 


Federația Rusă îşi manifestă constant 
nemulțumirea cu privire la implementarea 
sistemului de apărare antirachetă al NATO 


considerând această acțiune drept o acțiune 
agresivă a Alianței asupra securității sale naționale. 
De altfel, Yevgeny Lukianov, secretar adjunct 
pentru Consiliul de Securitate Rus, a amenințat 
statele baltice că participarea lor la extinderea 
scutului antirachetă le va transforma în „ținte” ale 
unor eventuale atacuri. 

Reacţiile au fost diferite şi în cadrul statelor 
NATO, de exemplu, în Olanda, unde liderii politici 
susțin scutul antirachetă, există o percepție 
negativă accentuată a opinie publice cu privire la 
acest program. 

Statele membre NATO din Europa de Est, cum 
ar fi Polonia, România şi statele baltice sunt cei 
mai entuziaşti susținători ai sistemului de apărare 
antirachetă realizat prin Abordarea Europeană 
Adaptivă Graduală (EPAA). Cu toate acestea, în 
Republica Cehă şi Polonia există o opoziție publică 
la găzduirea de facilități ale sistemului de apărare 
antirachetă, pe fondul îngrijorării populației că 
există posibilitatea deteriorării relațiilor cu 
Moscova, dacă se consideră tonalitatea discursului 
politic recent al Federației Ruse la adresa tuturor 
statelor care sprijină extinderea sistemului NATO. 

În ce priveşte efectele asupra balanței de pu- 
tere nucleară, statele din întreaga lume au reac- 
tionat la implementarea scutului antirachetă al 
NATO prin îmbunătățirea, dezvoltarea sau achizi- 
tionarea unor capacități suplimentare de apărare 
antirachetă, prin programe realizate individual sau 
în colaborare cu alte state. Totuşi, scutul 
antirachetă al NATO nu este principalul motiv al 


extinderii capacităților antirachetă ale statelor pe 
glob, ci existența amenințării nucleare care 
planează asupra tuturor. 

În acest cadru al cursei pentru deținerea de ca- 
pabilități antirachetă în care se angajează toate 
statele lumii care percep o astfel de amenințare, 
cooperarea internațională este într-adevăr de mare 
valoare pentru a partaja costurile şi beneficiile 
acestor sisteme: 

e Turcia şi Polonia au decis să achiziționeze 
capacități naționale de apărare aeriană şi antirachetă 
prin competiție candidate fiind US Patriot şi 
SAMP/T franceză/italiană. Mai mult, Turcia şi-a 
exprimat disponibilitatea de a cumpăra din China 
tehnologie de apărare antirachetă. Această 
disponibilitate pune probleme aliaților deoarece 
componentele de interceptare chineze sunt 
considerate a fi incompatibile cu tehnologie NATO 
de apărare antirachetă. De asemenea, există preo- 
cupări că o colaborare turcă cu China în domeniul 
apărării antirachetă va permite chinezilor accesul la 
datele clasificate şi planurile militare ale NATO; 

e Israelul îşi îmbunătăţeşte apărarea 
stratificată, având în curs de dezvoltare Davids 
Sling şi Arrow 3; 

e statele din Golf au cumpărat deja sau sunt în 
curs de achiziționare de capacități de apărare anti- 
rachetă; 

* În Asia, Japonia îşi întăreşte apărarea anti- 
rachetă în timp ce Coreea de Sud are în vedere pu- 
nerea în aplicare a uneia, dincolo de activele 
existente; 

e India are în curs de dezvoltare o structură 
proprie de strat superior în completarea stratului 
dublu inferior deja dezvoltat. 

Între timp, puterea aeriană rusă face progrese 
serioase, şi chiar gen. Frank Gorenc, comandantul 
forțelor aeriene SUA în Europa afirmă că 
„Federaţia Rusă va avea în curând, posibilitatea de 

a concura cu SUA şi dominaţia NATO”. Mai mult, 
Federaţia Rusă a început să desfăşoare exerciţii 
prin care simulează o confruntare pe scară largă cu 
NATO prin desfăşurarea în teatrul respectiv de 
submarine nucleare armate, rachete balistice şi 


avioane de bombardament strategic. 

Pe acest fundal, o serie de sisteme de arme 
strategice, inclusiv active care fac parte din capa- 
citățile nucleare ale Rusiei, au fost, desfăşurate în 
locaţii din apropierea frontierelor NATO. 


Implicații pentru securitatea României ale amplasării 
elementelor de scut antirachetă pe teritoriul național 


Sistemul antirachetă EPAA este un sistem 
strict defensiv, neîndreptat împotriva cuiva anume. 
El apără împotriva oricărui atac, din partea oricui, 
cu rachete cu rază scurtă sau medie de acţiune sau, 
în faza finală, intercontinentale. În textul Acordului 
încheiat între România şi SUA se menționează în 
mod explicit faptul că sistemul va fi utilizat numai 
pentru scopuri de autoapărare, în conformitate cu 
prevederile Cartei ONU. 

Programul NATO BMD este în curs de desfă- 
şurare, cu o capacitate intermediară în vigoare din 
2012. Sistemul EPAA al SUA, care stă la baza 
arhitecturii NATO, se desfăşoară în două faze: 
instalarea primelor două nave Aegis în Rota, 
Spania şi implementarea în România a bazei sale 
terestre. Intrarea în funcțiune a componentelor 
desfăşurate la Deveselu (preconizată pentru finele 
anului 2015) va însemna atingerea Capabilităţii 
Operaționale Iniţiale a sistemului NATO de 
apărare împotriva rachetelor balistice. 

Când inițiem analiza implicațiilor pentru secu- 
ritatea României a amplasării elementelor compo- 
nente ale sistemului de apărare antirachetă pe 
teritoriul naţional, plecăm de la premisa orice 
facilități militare ale NATO amplasate într-o 
anumită zonă chiar şi unele având caracter defensiv 
„sunt apreciate ca ținte ce vor fi anihilate, cu 
prioritate, în cazul unui atac cu rachete balistice de 
„către un potențial agresor”. Lovirea elementelor 
menționate se poate realiza şi cu aviația ori cu 
rachetele de croazieră. Aceasta presupune că 
elementele componente ale scutului antirachetă tre- 
buie să aibă propria apărare antiaeriană, pentru 
eliminarea acestui risc de atac asupra lor. 

Acest fapt conduce la complicarea actului de 
decizie în legătură cu amplasarea, manevrarea 
forţelor şi mijloacelor, dar şi la luarea hotărârii de 
combatere a țintelor, indiferent dacă sunt rachete 
balistice sau ţinte aeriene convenționale. Un prim 
risc este acela de deteriorare a relațiilor diplomatice 
cu Federaţia Rusă care consideră extinderea 
elementelor scutului antirachetă al NATO ca o 
măsură directă împotriva securității sale naționale. 


Populaţia civilă va fi preocupată, atât de avantajele 
existenței unui scut antirachetă pe teritoriul na- 
tional, cât, mai ales, de costurile ce trebuie să le su- 
porte şi, cel mai important, dacă va fi periclitată din 
punct fizic ori va fi afectat mediul înconjurător. Mai 
mult, în cazul unor interceptări de rachete cu încăr- 
cătură nucleară peste teritoriul național apare riscul 
de contaminare a solului şi apei din cauza resturilor 
nucleare periculoase. 

Un risc care nu este de neglijat se referă la 
îngrijorarea care există în rândul populației referitor 
la faptul că statutul de extra-teritorialitate a bazelor 
NATO găzduite pe teritoriul suveran român pot 
submina, într-o anumită măsură şi în contextul unui 
atac armat, suveranitatea națională. Recent, 
insecuritatea nucleară a devenit acută în două regi- 
uni de interes special pentru România: Asia de Est 
şi Golful Persic. Testul nuclear al Coreei de Nord a 
amenințat aliații SUA de-a lungul Pacificului, în 
principal Japonia şi Coreea de Sud, în timp ce graba 
Iranului de a stăpâni ciclul combustibilului nuclear, 
combinată cu rivalitatea sa cu puterile locale ca 
Israelul, Turcia, Arabia Saudită şi Egiptul, au 
reaşezat Orientul Mijlociu în centrul preocupărilor 
de securitate ale statelor lumii. În acest moment, 
există un pericol real în ambele locații de izbucnire 
a unor curse regionale de arme nucleare. Dată fiind 
această amenințare, dislocarea în Europa a 
capacităților de apărare antirachetă ale SUA aduce 
un plus de protecție tuturor aliaților, inclusiv 
României, împotriva rachetelor balistice cu rază 
medie şi lungă de acțiune. Mai mult, în România se 
creează locuri de muncă în domeniul științific şi 
militar şi se aduc şi fonduri suplimentare la bugetul 
economiei naționale. În conformitate cu 
Subsecretarul de stat american Ellen Tauscher vor 
fi plătite 400 de milioane de dolari pentru 
elementele instalate şi în plus, anual, câte 20 de 
milioane de dolari pentru lucrări de exploatare, 
costuri care nu includ prețul rachetelor. 

O altă oportunitate adusă de acest proces este 
acela că progresele tehnologice militare şi de cer- 
cetare obținute prin implementarea scutului antira- 

chetă produc un avans tehnologic important şi în 
domeniul civil. Un alt element care aduce un plus 
de securitate ţării noastre este acela că sistemul de 
apărare antirachetă poate descuraja unele naţiuni 
teroriste de a încerca să dezvolte arme nucleare. În 
acest context, încrederea populaţiei de pe teritoriul 
național creşte odată cu sentimentul de securitate 
adus de prezența forțelor colective chiar dacă 
Federația Rusă îşi afirmă incisiv politica externă în 
vecinătatea flancului estic al NATO, aşadar, în 


imediata proximitate a României. 

Participarea României la dezvoltarea 
sistemului american de apărare antirachetă şi 
amplasarea elementelor scutului antirachetă al 
NATO pe teritoriul naţional reprezintă şi o reuşită 
diplomatică pentru statul român în condiţiile în 
care se consolidează relația de parteneriat strategic 
cu SUA care capătă şi mai multă substanță 
constituind o garanție în plus de securitate 
națională realizată în contextul securităţii colective. 


CONCLUZII 


e Cel mai important lucru pentru un stat este acela de a-şi menține integritatea teritorială, iar 
acest lucru poate fi realizat prin încheierea de alianțe politico-militare regionale cu ţări 
puternice care au armamentul necesar asigurării securităţii ţărilor din zonă, ori prin înarmarea 
propriei țări astfel încât să devină un „furnizor ” de securitate în zonă. Astfel, existența unor ţări 
care nu au în jurul lor alte state cu care să încheie tratate de asigurare, în comun, a securităţii 
naţionale, face ca acestea să-şi inițieze programe de înarmare proprii din nevoia de a obţine sau 
a-şi menţine statutul de putere militară. 


e În prezent, racheta balistică reprezintă singura capabilitate letală ce poate fi utilizată pentru 
ameninţarea directă sau indirectă a suveranităţii oricărui stat, fapt pentru care sunt privite ca 
un simbol al puterii naţionale, ele având rol de multiplicator de forță. 


e Instalarea unui sistem antirachetă în spaţiul euroatlantic reprezintă un plus de securitate adus 
împotriva amenințărilor actuale pe care le prezintă rachetele balistice cu rază scurtă şi medie 
de acţiune. 


e La un studiu atent al oportunităţilor şi riscurilor aduse de amplasarea scutului antirachetă pe 
teritoriul României se constată că acestea sunt oarecum echilibrate. Deşi un scut antirachetă ne 
asigură oportunitatea de a ne proteja împotriva unui atac nuclear inițiat de o naţiune extremistă 
sau teroristă, cum sunt Coreea de Nord sau Iranul, în situația unui atac la scală largă sau 
atacuri teroriste provocate din interiorul statelor NATO există slabe şanse de a le putea 
contracara. Totuşi, rolul esenţial al elementelor de scut antirachetă ale NATO amplasat pe 
teritoriul României este acela de preempțiune, de intimidare a eventualilor agresori externi de a 
realiza atacuri nucleare asupra noastră. 


În ce priveşte nivelul de securitate actual al țării noastre putem constata că în prezent prezintă 
cel mai înalt grad de protecție din contemporaneitate datorită existenţei concomitente a trei 
elemente care contribuie la starea de facto: protecţia fizică reală şi capacitatea de intimidare 
oferite de elementele scutului antirachetă amplasate pe teritoriul naţional român, întărirea 
Parteneriatului Strategic cu SUA, şi, evident, statutul de stat membru al NATO. 


COLOCVIU STRATEGIC este o publicaţie a Centrului de Studii Strategice de Apărare şi Securitate 
ce prezintă principalele rezultate ale unor studii de cercetare, sintezele unor evenimente ştiinţifice, 
opiniile şi punctele de vedere ale masteranzilor şi doctoranzilor, implicaţi în cercetarea ştiinţifică din 
domeniul apărării şi securității. 

